ELEMENTI I KRITERIJI ZA OCJENU VLADANJA

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (NN br. 2010.) Učiteljsko vijeće Osnovne škole Ivana Filipovića (u daljnjem tekstu Škola), dana 2. rujna 2025. donijelo je Odluku kriterijima za izricanje ocjene iz vladanja za školsku godinu 2025./2026.

Sukladno članku 72. st.5. Zakona o odgoju i obrazovanju u osnovnoj i srednjoj školi, opisne ocjene iz vladanja su uzorno, dobro i loše.

Sukladno članku 73. st.1. Zakona o odgoju i obrazovanju u osnovnoj i srednjoj školi ocjenu vladanja utvrđuje razredno vijeće na prijedlog razrednika.

Pri ocjenjivanju vladanja učenika razrednik/razrednica dužan je voditi računa o individualnim osobinama učenika/ce, posebno o njegovim karakternim i emocionalnim osobinama, te o njegovim obiteljskim prilikama.

Ako učenik ima određeni model školovanja, bitno je uzeti u obzir teškoću i ocjenu vladanja donijeti uz savjetovanje sa stručnom službom škole.

RODITELJ

* ima pravo znati elemente, načine i postupke vrjednovanja vladanja
* o načinima i postupcima vrjednovanja i ocjenjivanja vladanja roditelje informira razrednik na roditeljskim sastancima i individualnim informativnim razgovorima te ih po potrebi upućuje predmetnom učitelju
* roditelji imaju pravo uputiti primjedbe, komentare i sugestije o vrjednovanju vladanja učenika koje podnose ravnatelju

RAZREDNIK

- na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i kriterijima ocjenjivanja vladanja učenika

- na kraju nastavne godine, na zadnjem satu razrednika, javno zaključiti i priopćiti, te obrazložiti ocjenu vladanja svakom učeniku, te u odgovarajuću rubriku upisati: „Javno zaključivanje i priopćavanje ocjena vladanja učenika“

- redovito informirati roditelje o vladanju učenika, dogovarati i poduzimati mjere za unaprjeđivanje vladanja učenika,

- voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju nastavne godine

UČENIK

* ima pravo znati elemente ocjenjivanja, kao i načine i postupke vrjednovanja vladanja.
* dužan se pridržavati svih pravila koja se odnose na načine i postupke vrjednovanja, te na pravila ponašanja učenika u školi.
* ukoliko se učenik ne pridržava pravila, učitelj/razrednik/stručni suradnik može predložiti određenu pedagošku mjeru razredniku, Razrednome ili Učiteljskome vijeću, koje može donijeti odluku o izricanju pedagoške mjere učeniku

PEDAGOŠKE MJERE

* Uzorno vladanje- učenik nema izrečenih pedagoških mjera
* Dobro vladanje- učeniku je izrečena pedagoška mjera opomene ili mu nije izrečena pedagoška mjera opomene, ali ima kriterije za dobro vladanje
* Loše vladanje- učeniku je izrečena pedagoška mjera opomene, ali se ponašanje nije promijenilo

-učeniku je izrečena pedagoška mjera ukora ili strogog ukora

Bilješke o ponašanju učenika pišu se u e-dnevnik.

Bilješke treba voditi pravovremeno, jasno i razumljivo za roditelje i učenike.

Elementi:

1. Odnos učenika prema radu
2. Odnos prema drugim učenicima
3. Odnos prema učiteljima i drugim djelatnicima škole
4. Odnos prema školskoj, vlastitoj i tuđoj imovini, društvenom i prirodnom okružju, te poštivanje pravila Kućnog reda škole, školskih i razrednih pravila
5. Odnos prema zdravstvenoj zaštiti
6. ODNOS PREMA RADU

|  |  |  |
| --- | --- | --- |
| UZORNO | DOBRO | LOŠE |
| Učenik:* redovito izvršava školske obveze
* primjereno se ponaša za vrijeme nastave i drugih odgojno-obrazovnih oblika rada (produženi boravak, izvannastavne aktivnosti, dodatna i dopunska nastava)
* poštuje pravila i pridržava se istih u radu
* pomaže drugim učenicima u radu na nastavi
* poštuje dogovorena pravila timskoga rada i spreman je na suradnju s drugim učenicima te učiteljima
* primjereno se ponaša izvan škole (terenska nastava, izleti i sl.)
* tijekom boravka u školi koristi mobitel sukladno pravilima Kućnog reda škole
 | Učenik:* neopravdano izostaje s nastave do granice izricanja pedagoške mjere (prema Pravilniku o elementima i kriterijima za izricanje pedagoških mjera)
* bez dozvole predmetnoga ili dežurnoga učitelja izlazi iz škole (zgrade i dvorišta) za vrijeme nastave i odmora
* povremeno ne poštuje postavljena pravila i ne nosi pribor i opremu
* povremeno ometa druge učenike i učitelje (vikanjem, upadanjem u riječ, „pjevanjem“, svađanjem, neprimjerenim izražavanjem, psovanjem, vrijeđanjem; samovoljnim mijenjanjem mjesta sjedenja, ustajanjem i šetanjem bez dopuštenja, pričanjem bez dopuštenja, okretanjem, itd.)
* povremeno ne prihvaća odgovornost za svoje postupke
* povremeno se nedozvoljeno koristi mobitelom tijekom nastave i ostalih odgojno-obrazovnih oblika rada.
 | Učenik:* učestalo neopravdano izostaje s nastave do granice za izricanje pedagoške mjere (prema Pravilniku o elementima i kriterijima za izricanje pedagoških mjera)
* često bez dozvole predmetnoga ili dežurnoga učitelja izlazi iz škole (zgrade i dvorišta) za vrijeme nastave i odmora te ne reagira na upozorenja
* učestalo ne poštuje postavljena pravila i ne nosi pribor i opremu
* učestalo nije dovoljno pažljiv na nastavi
* učestalo ometa druge učenike i učitelje (vikanjem, upadanjem u riječ, „pjevanjem“, svađanjem, neprimjerenim izražavanjem, psovanjem, vrijeđanjem; samovoljnim mijenjanjem mjesta sjedenja, ustajanjem i šetanjem bez dopuštenja, pričanjem bez dopuštenja, okretanjem, itd.)
* ponavlja učinjene propuste
* učestalo ne prihvaća odgovornost za svoje postupke i ne želi ispraviti svoje pogreške
* učestalo se nemarno i neodgovorno odnosi prema učenju i radu (ne izvršava i/ili odbija izvršiti i osnovne zadatke)
* neodgovorno i nesavjesno pristupa školskim obvezama, aktivnostima i zadaćama
* nedozvoljeno se koristi mobitelom tijekom nastave i ostalih odgojno-obrazovnih oblika rada (snimanje, dijeljenje sadržaja, objavljivanje na društvenim mrežama s ciljem narušavanja ugleda škole, učenika i djelatnika)
 |

1. ODNOS PREMA DRUGIM UČENICIMA

|  |  |  |
| --- | --- | --- |
| UZORNO | DOBRO | LOŠE |
| Učenik:- ne ometa druge učenike u praćenju nastave, spreman je na suradnju s drugim učenicima- ne ugrožava druge učenike, ne vrijeđa, ne ismijava, ne prijeti, ne psuje i ne izaziva sukobe,- redovito poštuje prava i različitosti te posjeduje visoku toleranciju,- ne izaziva sukobe i ne vrši nasilje nad drugim učenicima te nastoji riješiti sukobe na prihvatljiv način- pomaže drugim učenicima- preuzima odgovornost za svoje postupke na način da se ispriča,- ne ponavlja učinjeni propust,- reagira na zlostavljanje drugih,- svojim ponašanjem i načinom komuniciranja s drugim učenicima predstavlja uzor | Učenik:- povremeno ometa druge učenike u praćenju nastave i nije spreman na suradnju s drugim učenicima- povremeno ugrožava druge učenike, vrijeđa, neprimjereno se izražava, ismijava, prijeti, psuje,…- povremeno izaziva sukobe te ponekad u njima sudjeluje- povremeno ne rješava sukobe na prihvatljiv način- djelomično poštuje prava i različitosti te ne posjeduje visoku toleranciju- povremeno promatra nasilje i ne sprječava ga na prihvatljiv način- povremeno dolazi u sukob s drugima zbog neuvažavanja drugih i neprihvaćanja različitosti- ponekad na poticaj preuzima odgovornost za svoje postupke na način da se ispriča- povremeno ponavlja učinjeni propust- povremeno ne surađuje s drugim učenicima, ne poštuje pravila timskoga rada te samo ponekad uvažava tuđe ideje i mišljenja | Učenik:- učestalo ometa druge učenike u praćenju nastave i nije spreman na suradnju s drugim učenicima- učestalo ugrožava druge učenike, vrijeđa, ismijava, prijeti, psuje, neprimjereno se izražava, pljuje,…- učestalo promatra nasilje i ne sprječava ga- učestalo izaziva sukobe s drugima- uopće ne preuzima odgovornost za svoje postupke i prebacuje odgovornost na druge učenike- učestalo ponavlja učinjene propuste- učestalo ugrožava prava i ne poštuje različitost drugih, iskazuje netoleranciju prema drugim učenicima, poštuje isključivo vlastita prava, a tuđa zanemaruje i krši- učestalo ne pomaže drugim učenicima, a posebice odbija pomoći učenicima s teškoćama- učestalo je nesusretljiv u suradnji s drugim učenicima, ne poštuje pravila timskoga rada i ne uvažava tuđe ideje i mišljenja |

1. ODNOS PREMA UČITELJIMA I OSTALIM DJELATNICIMA ŠKOLE

|  |  |  |
| --- | --- | --- |
| UZORNO | DOBRO | LOŠE |
| Učenik :- kulturno se ponaša prema svim učiteljima, radnicima škole i svim odraslim osobama kao što su roditelji drugih učenika,- uvažava sve učitelje i ostale djelatnike škole primjerenom komunikacijom- pozitivno reagira na postavljene zahtjeve | Učenik:- povremeno se nekulturno ponaša prema učiteljima, radnicima škole i svim odraslim osobama kao što su roditelji drugih učenika,- u komunikaciji s učiteljima i ostalim djelatnicima nije uvijek pristojan- povremeno ne reagira na postavljene zahtjeve- povremeno ne poštuje učitelje i djelatnike škole ili samo uvažava poneke učitelje s kojima primjereno komunicira, dok s ostalim učiteljima i djelatnicima neprimjereno komunicira | Učenik:- neprimjereno reagira na zahtjeve koje učitelji postavljaju- ne uvažava i ne poštuje autoritet učitelja pri čemu često ugrožava sigurnost učitelja i ostalih- ne prihvaća kritike i savjete za poboljšanje ponašanja- komunicira na izrazito neprimjeren način, često i agresivan (viče, vrijeđa, prijeti, neovlašteno snima, koristi Internet za vrijeđanje i narušavanje ugleda škole i djelatnika škole) |

1. ODNOS PREMA ŠKOLSKOJ, VLASTITOJ I TUĐOJ IMOVINI, DRUŠTVENOM I PRIRODNOM OKRUŽJU, TE POŠTIVANJE PRAVILA KUĆNOG REDA ŠKOLE, ŠKOLSKIH I RAZREDNIH PRAVILA

|  |  |  |
| --- | --- | --- |
| UZORNO | DOBRO | LOŠE |
| Učenik:-čuva školsku imovinu (čuva udžbenike, posuđene knjige iz školske knjižnice i školski namještaj)- svoje radno mjesto nakon nastavnoga sata ostavlja čisto i uredno- doprinosi ugledu školu- prihvaća odgovornost za svoje postupke prema školskoj imovini- poštuje ekološka načela škole u smislu pravilnoga odnosa prema okolišu- svojim ponašanjem daje primjer ostalim učenicima- ne uništava i ne krivotvori te ne sudjeluje u krivotvorenju pedagoške dokumentacije- odgovorno i primjereno se koristi sanitarnim čvorom | Učenik:-ponekad uništava imovinu (učenika, škole, osobnu, društvenu)- povremeno svoje radno mjesto ostavlja neuredno nakon nastavnoga sata- nedovoljno brine o školskoj imovini, i imovini drugih učenika, školskom interijeru i urednosti školskog okoliša, a time pokazuje da nema dovoljno razvijenu ekološku svijest- ponaša se pristojno uz povremeno odstupanje od kućnoga reda na koji ga treba podsjetiti- ponekad krši zabranu unošenja nedopuštenih sredstava u unutrašnji ili vanjski prostor škole- ne uništava i ne krivotvori te ne sudjeluje u uništavanju i krivotvorenju pedagoške dokumentacije, ali ne čini ništa kako bi spriječio takve radnje u kojima sudjeluju drugi učenici.- ponekad se neodgovorno i neprimjereno koristi sanitarnim čvorom (bacanje toaletnoga papira na za to nepredviđena mjesta, neekonomično korištenje toaletnoga papira i sapuna, polijevanje vodom, šaranje po sanitarijama, zidovima i vratima, guranje sanitarnoga pribora (wc četka) u za to nepredviđena mjesta, onemogućavanje drugim učenicima ulazak u sanitarni čvor i korištenje istoga) | Učenik:- učestalo uništava imovinu (učenika, škole, osobnu, društvenu)- često svoje radno mjesto ostavlja neuredno nakon nastavnoga sata- učestalo krši zabranu unošenja zabranjenih sredstava u unutrašnjost škole ili vanjskiprostor škole-učestalo narušava ugled škole-ne poštuje različitosti, ne posjeduje toleranciju i ne uvažava manjine- uništava, krivotvori ili sudjeluje u uništavanju i krivotvorenju pedagoške dokumentacije i/ili nagovara ostale da učine isto.- često se neodgovorno i neprimjereno koristi sanitarnim čvorom (bacanje toaletnoga papira na za to nepredviđena mjesta, neekonomično korištenje toaletnoga papira i sapuna, polijevanje vodom, šaranje po sanitarijama, zidovima i vratima, guranje sanitarnoga pribora (wc četka) u za to nepredviđena mjesta, onemogućavanje drugim učenicima ulazak u sanitarni čvor i korištenje istoga) |

1. ODNOS PREMA ZDRAVSTVENOJ ZAŠTITI

|  |  |  |
| --- | --- | --- |
| UZORNO | DOBRO | LOŠE |
| Učenik redovito:- u školu dolazi primjereno odjeven (ne nosi majice bez naramenica ili s tankimnaramenicama, neprimjerene dužine hlačica i suknji/haljina, prozirnu i pripijenu i odjeću; ne koristi se neprimjereno kozmetikom)- nosi preobuku i time održava čistoću škole i čuva osobno i tuđe zdravlje.- poštuje zabranu konzumiranja alkohola,duhanskih proizvoda i droge u unutrašnjem i vanjskom prostoru škole te u svim ostalim prigodama (terenska nastava, izleti, susreti i sl.).-o saznanjima da to čine drugi učeniciobavještava mjerodavne i počinitelje prijavljuje te im na taj način pruža potrebnu pomoć.- poštuje pravila kulturnoga ponašanja u školskoj blagovaonici tijekom objeda | Učenik:- povremeno u školu dolazi neprimjereno odjeven (povremeno nosi majice bez naramenica ili s tankim naramenicama, neprimjerene dužine hlačica i suknji/haljina, prozirnu i pripijenu i odjeću; ponekad se kozmetikom koristi pretjerano i neprimjereno); toleriraju se manja odstupanja uz prihvaćanje upozorenja na neprimjerenost- povremeno zaboravlja nositi preobuku čime stvara teškoće u održavanju čistoće škole i remeti osobno i tuđe zdravlje.- Učenik poštuje zabranu konzumiranjaalkohola, duhanskih proizvoda i droge uunutrašnjem i vanjskom prostoru škole te usvim ostalim prigodama (terenska nastava,izleti, susreti i sl.), ali o saznanjima da to čine drugi učenici nikome ne govori i počinitelje ne prijavljuje te im na taj način ne pruža potrebnu pomoć.- povremeno ne poštuje pravila kulturnoga ponašanja u školskoj blagovaonici (uzima tuđe obroke, onemogućava drugim učenicima objed, baca hranu, gađa se hranom, iznosi hranu iz blagovaonice i jede po hodnicima i učionicama) | Učenik:- učestalo u školu ne dolazi čist i uredan, neprimjereno odjeven- ne prihvaća upozorenja- ne nosi ili odbija nositi preobuku čimenarušava održavanje čistoće škole i šteti osobnom i tuđem zdravlju.- ne poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole te u svim ostalim prigodama (terenska nastava, izleti, susreti i sl.), ne obazire se na upozorenja- ne poštuje pravila kulturnoga ponašanja u školskoj blagovaonici (uzima tuđe obroke, onemogućava drugim učenicima objed, baca hranu, gađa se hranom, iznosi hranu iz blagovaonice i jede po hodnicima i učionicama) |

* Učenici koji donose vlastitu hranu dužni su objedovati u školskoj blagovaonici